**Vântul de primăvară**

*Eugenia Calancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când auzi ciripitul și vezi păsările-n zbor,

Ele sunt al primăverii vestitor,

Vezi soarele-n zarea îndepărtată,

Dar și câte un nor vijelios se-arată.

Iarba verde iar răsare și-i zicem că a sosit,

Să cunoască pe copiii ce la joacă au venit,

Zăpada de lângă gard a-nghițit-o pământul,

Oamenii deschid fereastra să intre soarele și vântul.

Primăvara vine cu ghioceii înfloriți ca-n rai,

Ce apar în păduri cutreierând cu alai

Și pornești pe-un drum departe-n sus,

Pe vârf de munte să vezi dacă iarna s-a dus.

Am lăsat trena iernii albă pe vânt de primăvară,

Ce mă-nvăluie un pic, iar căldura mă-nconjoară,

Seara e plăcută, dar vine cu-o pașnică răcoare,

Iar noaptea-și scoate luna ce ia lumină din soare.

Simt totuși o clipă de iubire ce mă-nfioară,

Când tu-mi pui în păr flori de primăvară

Și valuri de căldură atunci mă înconjoară,

Când bucurie imensă simt în inimioară.